HIRDETMÉNY
Tájékoztatás az MNB és a befektetők részére
a Kibocsátó alaptőkéjének leszállításáról

Az ITK Holding Zártkörűen Működő Részvénytársaság (székhely: 1044 Budapest, Óradna utca 5.; nyilvántartó bíróság: Fővárosi Törvényszék Cégbírósága, cégjegyzékszám: 01-10-046451, adószám: 14880719-2-41) (a „Kibocsátó”) ezúton 
tájékoztatja
a befektetőit, valamint az egyéb tőkepiaci szereplőket és érdeklődőket, hogy a Kibocsátó 2026/07/14 napján tartott közgyűlése a Kibocsátó alaptőkéjének leszállításáról döntött.
Az alaptőke leszállításról való döntésről a Kibocsátó a befektetők, tőkepiaci szereplőkés érdeklődők részére 2026/07/27-én tájékoztatást tett közzé, ez a mostani tájékoztatás az alaptőke leszállítás cégbíróság által történt cégbejegyzéséről nyújt további információkat.
A Kibocsátó alaptőkéjének leszállítására veszteségrendezés, ezzel összefüggésben a részvénytársaság saját tőkéje más elemének növelése céljából kerül sor, figyelemmel a polgári törvénykönyvről szóló 2013. évi V. törvény (a „Ptk.”) 3:270 §. (1) bek. a) pontjában meghatározott tőke követelménynek való megfelelése érdekében (mert a Kibocsátó saját tőkéje veszteség következtében az alaptőke kétharmada alá csökkent) került sor
A Kibocsátó leszállítás előtti alaptőkéje:	
 8.699.600.000.- (nyolcmilliárd-hatszázkilencvenkilencmillió-hatszázezer) Ft;
Az alaptőke leszállítás összege:	
8.690.900.400.- (nyolcmilliárd-hatszázkilencvenmillió-kilencszázezer-négyszáz) Ft. Az alaptőke leszállítása a kizárólag törzsrészvényekkel (más részvényfajtákkal nem) rendelkező Kibocsátó törzsrészvényeit érinti.
A Kibocsátó leszállítást követő alaptőkéje:	
8.699.600.- (nyolcmillió-hatszázkilencvenkilencezer-hatszáz) Ft;
Az alaptőke leszállításának végrehajtására a Kibocsátó törzsrészvényei névértékének 100.000.- (százezer) Ft-ról 100.- (száz) Ft-ra történő csökkentésével kerül sor.
A Fővárosi Törvényszék Cégbírósága a Kibocsátó alaptőkéjének leszállítását a cégjegyzékbe 2026/09/09 napján kelt, Cg. 01-10-046451/221 számú végzésével jegyezte be. A tőkeleszállítás napja tehát 2026/09/09, figyelemmel a Ctv. 30. §. (4a) bek.-ben írtakra („A cég a jegyzett tőke leszállítása esetén a változás időpontját nem határozhatja meg. Ebben az esetben a változás időpontja a jegyzett tőke változás cégbírósági bejegyzésének napja.”).

